PMIndiaData/PMIndiaSum huggingface dataset:
జైన ఆచార్య ర‌చించిన గ్రంథాన్ని వీడియో కాన్ఫ‌రెన్సింగ్ మాధ్య‌మం ద్వారా ఆవిష్క‌రించిన ప్ర‌ధాన మంత్రి

జైన ఆచార్య ర‌త్న‌సుందర్ సురీస్వ‌ర్ జీ మ‌హ‌రాజ్ ర‌చించిన‌ “మారూ భార‌త్ సారూ భార‌త్” (నా ‌భార‌తదేశం శ్రేష్ఠ‌మైన భార‌త‌దేశం) పుస్త‌కాన్ని ప్ర‌ధాన మంత్రి శ్రీ న‌రేంద్ర మోదీ వీడియో కాన్ఫ‌రెన్స్ ద్వారా ఈ రోజు ఆవిష్క‌రించారు. ర‌త్న‌త్ర‌యీ ట్ర‌స్టు కు చెందిన‌ సాహిత్య స‌త్కార్ స‌మితి ఆధ్వ‌ర్యంలో ముంబ‌యిలో ఏర్పాటైన గ్రంథావిష్క‌ర‌ణ కార్య‌క్ర‌మాన్ని ఉద్దేశించి ప్ర‌ధాని ప్ర‌సంగించారు. ఆచార్య ర‌త్న‌సుందర్ సురీస్వర్ జీ మ‌హ‌రాజ్ ర‌చ‌న‌లను ప్ర‌శంసించారు. 300 పుస్త‌కాల‌ను తీసుకురావ‌డం చిన్న విష‌యం కాదు అని ప్రధాని అన్నారు. ‘జీవ‌నానికి సంబంధించిన అనేక పార్శ్వాల ఛాయ‌లు మ‌హ‌రాజ్ సాహెబ్ రచనలలో ప్ర‌తిబింబిస్తున్నాయి’ అని ఆయన చెప్పారు. సమాజానికి తిరిగి ఇవ్వాలన్న ప్రేరణకు ఆలంబనగా నిలచిన మ‌హ‌రాజ్ సాహెబ్ “దివ్య వాణి” ఈ గ్రంథాలలో మారుమోగుతోందన్నారు. ఏ ధర్మాని (మతాని)కన్నా కూడా రాష్ట్ర ధ‌ర్మం మిన్న అని మ‌హ‌రాజ్ సాహెబ్ ప్రవచించారని ప్రధాని గుర్తు చేశారు. “సాధువుల పాత్ర ప్రశంసనీయమైనది. సంఘాన్ని జాతి నిర్మాణం వైపునకు నడిపించడంలో ముందు నిలిచిన ఎందరో సాధువులను, మునులను మన భారత దేశం వారసత్వంగా మనకు అందించింది. పేదరికాన్ని నిర్మూలించడంలో, స్వచ్ఛ భారత్ ను ఆవిష్కరించడంలో, లక్ష‌లాది యువ‌త‌ అనే శక్తిని ఉపయోగించుకొంటూ బలమైన దేశాన్ని నిర్మించుకోవడానికి ప్రజలంతా పాటుపడాలి” అని ప్రధాన మంత్రి విజ్ఞ‌ప్తి చేశారు. భారతదేశం ఎన్నడూ కూడా కులం/ మతం గురించి చెప్పలేదు, ఎల్లప్పుడూ మానవాళి మేలు కోసం ఆధ్యాత్మిక వాదం గురించే బోధిస్తూ వచ్చింది అని ప్రధాన మంత్రి అన్నారు. “ఆధ్యాత్మిక వాదం ద్వారా ప్రతి ఒక్క సమస్యను పరిష్కరించవచ్చని మనం నమ్ముతున్నాం” అని కూడా ఆయన చెప్పారు. న్యూఢిల్లీ నుంచి వీడియో కాన్ఫరెన్సింగ్ ద్వారా ప్రధాన మంత్రి గ్రంథావిష్కరణ చేసి, ప్రసంగించినందుకు ప్రధానికి ఆచార్య ర‌త్న‌సుందర్ సురీస్వ‌ర్ జీ మ‌హ‌రాజ్ ధన్యవాదాలు తెలిపారు. ఈ సందర్భంగా “కుటుంబాల దగ్గర విలువలు, దేశాల దగ్గర సంస్కృతి నెలకొంటాయి” అని ఆచార్య ర‌త్న‌సుందర్ సురీస్వ‌ర్ జీ మ‌హ‌రాజ్ చెప్పారు.
ముంబ‌యి లో తొక్కిస‌లాట ఘ‌ట‌న పై సంతాపం వ్య‌క్తం చేసిన ప్ర‌ధాన మంత్రి

ముంబ‌యి లో జ‌రిగిన తొక్కిస‌లాట ఘ‌ట‌న‌లో ప్రాణ న‌ష్టం వాటిల్ల‌డం ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. ‘‘ముంబ‌యి లో తొక్కిస‌లాట కార‌ణంగా ప్రాణాలు కోల్పోయిన వారంద‌రికీ ఇదే నా ప్ర‌గాఢ సంతాపం. గాయ‌ప‌డిన వారు త్వ‌ర‌గా కోలుకోవాల‌ని ఆ ఈశ్వ‌రుడిని ప్రార్థిస్తున్నాను. ముంబ‌యిలో ప‌రిస్థితిని ఎప్ప‌టిక‌ప్పుడు ప‌ర్య‌వేక్షించ‌డం జ‌రుగుతోంది. రైల్వే మంత్రి శ్రీ పీయూష్ గోయ‌ల్ ముంబ‌యి లో ఉండి ప‌రిస్థితిని ప‌రిశీలిస్తూ, అన్ని విధాల స‌హాయం అందేట‌ట్లు శ్ర‌ద్ధ వ‌హిస్తున్నారు’’ అని ప్ర‌ధాన మంత్రి త‌న సందేశంలో పేర్కొన్నారు.
రేపు ఉత్తరప్రదేశ్ లో పర్యటించనున్న ప్రధాని శ్రీ నరేంద్ర మోదీ

ఉత్తరప్రదేశ్ రాష్ట్రంలో రేపు ప్రధాని శ్రీ నరేంద్ర మోదీ పర్యటించనున్నారు. బలియాలో ప్రధాన మంత్రి ఉజ్వల యోజనను ఆయన ప్రారంభించనున్నారు. పేద కుటుంబాలకు చెందిన ఐదు కోట్ల మహిళలకు లబ్ధి చేకూర్చడానికిగాను ఉద్దేశించిన ఈ పథకం ద్వారా వారికి ఎల్పిజి (వంటగ్యాస్) కనెక్షన్లను అందజేస్తారు. ఈ పథకాన్నిరాబోయే మూడు సంవత్సరాలపాటు అమలు చేయనున్నారు. ఈ సందర్భంగా ప్రధాని తన నియోజకవర్గమైన వారణాసిలో పర్యటించనున్నారు. లబ్ధి దారులకు ఎలక్ట్రానిక్ రిక్షాలను పంపిణీ చేస్తారు. వారణాసిలో నెలకొల్పిన జ్ఞాన ప్రవాహ్ కేంద్రాన్ని (సాంస్కృతిక అధ్యయనం, పరిశోధనా కేంద్రం) సందర్శిస్తారు. వారణాసిలోని ప్రముఖులతో భేటీ అవుతారు. ప్రసిద్ధి చెందిన అస్సిఘాట్ వద్ద పర్యావరణ హిత ఎలక్ట్రానిక్ బోట్ల నిర్వహణకు ఉద్దేశించిన పథకాన్ని ప్రారంభిస్తారు. ఎలక్ట్రానిక్ బోట్ల వల్ల పలుప్రయోజనాలున్నాయి. ఇవి వాతావరణ కాలుష్యాన్ని తగ్గిస్తాయి. వీటి నిర్వహణకు అయ్యే ఖర్చు కూడా తక్కువ కాబట్టి వీటిని గంగానదిలో తిప్పడం ద్వారా ఉపాధి పొందుతున్నవారు గతంతో పోలిస్తే అధిక ఆదాయాలు పొందడానికి అవకాశముంది.
ప్రపంచ జల దినం సందర్భంగా  ప్రతి నీటి బొట్టునూ కాపాడతామని  ప్రతిజ్ఞ చేయవలసిందిగా ప్రజలకు విజ్ఞప్తి చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ ప్రపంచ జల దినాన్ని పురస్కరించుకొని ప్రతి ఒక్క నీటి బొట్టునూ కాపాడతామని ప్రతిజ్ఞ చేయవలసిలందిగా ప్రజలకు విజ్ఞప్తి చేశారు. “ప్రపంచ జల దినం సందర్భంగా ప్రతి ఒక్క నీటి చుక్కనూ సంరక్షించుకొందామని ప్రతిజ్ఞ చేద్దాం. జన శక్తి వారి మనసులో ధృఢ సంకల్పం చెప్పుకున్నపుడు, మనం జల శక్తి ని సంరక్షించుకోవడంలో కృత‌కృత్యులం కాగలం. ఈ సంవత్సరం, ఐక్య రాజ్య సమితి ఒక సక్రమమైన అంశాన్నే ఎంచుకుంది.. అదే వ్యర్ధజలం. నీటి పునర్వినియోగం గురించిన అవగాహనను పెంపొందించేందుకే కాకుండా మన ధరిత్రి మనుగడకు జలం ఎందుకు నిత్యావసరమో మనం గ్రహించేందుకు కూడా ఇది తోడ్పడగలదు” అని ప్రధాన మంత్రి శ్రీ నరేంద్ర మోదీ తమ సందేశంలో పేర్కొన్నారు.
దీపావళి నాడు రాష్ట్రపతి, ఉప రాష్ట్రపతి, శ్రీ రాం నాథ్కోవింద్ మరియు శ్రీ వెంకయ్య నాయుడు లతో భేటీ అయిన ప్రధాన మంత్రి

రాష్ట్రపతి శ్రీమతి ద్రౌపది ముర్ము కు, ఉప రాష్ట్రపతి శ్రీ జగ్ దీప్ ధన్ ఖడ్ కు, శ్రీ రాం నాథ్ కోవింద్ కు మరియు శ్రీ వెంకయ్య నాయుడు కు దీపావళి పండుగ నాడు శుభాకాంక్షల ను తెలియజేసేందుకు గాను ప్రధాన మంత్రి శ్రీ నరేంద్ర మోదీ వారి తో భేటీ అయ్యారు. ప్రధాన మంత్రి అనేక ట్వీట్ లలో ఈకింది విధం గా పేర్కొన్నారు :
ప‌శువుల ఆరోగ్య రంగంలో స‌హ‌కారం కోసం భార‌త్‌, వియ‌త్నాంల మ‌ధ్య ఒప్పందం

ప‌శువుల ఆరోగ్య ప‌రిర‌క్ష‌ణ రంగంలో ప‌ర‌స్ప‌ర స‌హ‌కారం కోసం ఉద్దేశించిన ఒక అవ‌గాహ‌న పూర్వ‌క ఒప్పందం (ఎంఓయూ)పై సంత‌కాల ప్ర‌తిపాద‌న‌ను ప్ర‌ధాని శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదించింది. ఈ ఎంఓయూ పై 2014 సెప్టెంబ‌ర్‌లో సంత‌కాలు జ‌రిగాయి. కొన్ని ఉమ్మ‌డి కార్య‌క్ర‌మాలు చేప‌ట్ట‌డం ద్వారా ప‌శువుల ఆరోగ్య ప‌రిర‌క్ష‌ణ‌కు రెండు దేశాలు ప‌ర‌స్ప‌రం స‌హ‌క‌రించుకోవాల‌ని చాటి చెప్ప‌డం ఈ ఎంఓయూ ముఖ్య ఉద్దేశం. ఎంఓయూలో పేర్కొన్న మ‌రికొన్ని అంశాలు ఇలా ఉన్నాయి. 1. ప‌శువుల ఆరోగ్యానికి సంబంధించి ప్ర‌త్యేక స‌మాచారాన్ని ఇచ్చిపుచ్చుకోవ‌డం…. మరీ ముఖ్యంగా జంతువులకు సోకే వ్యాధుల‌కు సంబంధించిన స‌మాచార మార్పిడి… ప్ర‌త్యేక జాగ్ర‌త్త‌లు తీసుకోవ‌ల‌సి వ‌చ్చే సంద‌ర్భాల‌లో పాటించ‌త‌గిన ప్ర‌మాణాలు, త‌నిఖీ ప్ర‌క్రియ‌లు, వాటికి అందించే ఆహారానికి సంబంధించిన నియ‌మాల వంటివి రెండు దేశాలు ఒక‌దానికి ఒక‌టి అంద‌జేసుకుంటాయి. 2. మాంసం శుద్ధి, మాంస ఉత్ప‌త్తులు, క‌బేళాల‌కు సంబంధించిన ప్ర‌త్యేక స‌మాచార మార్పిడి. 3. ప‌శువుల ఆరోగ్య ప‌రిర‌క్ష‌ణ‌కు, హెల్త్ స‌ర్టిఫికెట్ ల జారీకి ఇరుప‌క్షాల సంబంధిత అధికార సంస్థ‌ల మ‌ధ్య ఒక ఒప్పందం కుదుర్చుకోవ‌డం. 4. ప‌శువుల ఆరోగ్య ప‌రిర‌క్ష‌ణ రంగంలో నిమ‌గ్న‌మై ఉన్న సిబ్బందికి ఎప్ప‌టిక‌ప్పుడు అందించాల్సిన మెరుగైన శిక్ష‌ణ కోసం ఇరు దేశాలు ప‌ర‌స్ప‌రం స‌హ‌క‌రించుకోవ‌డం. ఈ ఎంఓయూ ను ర‌ద్దు ప‌ర‌చుకోవాల‌నుకుంటున్న‌ట్లు ఉభ‌య దేశాల‌లోనూ ఏదైనా ఒక దేశం క‌నీసం 6 నెల‌ల ముందు లిఖితపూర్వ‌క నోటీసు ఇస్తే త‌ప్ప 10 సంవ‌త్స‌రాల‌పాటు అమ‌లులో ఉంటుంది.
గుజరాత్ ముఖ్యమంత్రి తో కలసి కరవు,నీటి ఎద్దడి స్థితి పై ఒక ఉన్నత స్థాయి సమావేశంలో సమీక్ష జరిపిన ప్రధాన మంత్రి

గుజరాత్ లోని కొన్ని ప్రాంతాల్లో కరవు మరియు నీటి ఎద్దడి స్థితి పై ఈ రోజు ఏర్పాటైన ఒక ఉన్నత స్థాయి సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. గుజరాత్ ముఖ్యమంత్రి శ్రీమతి ఆనందీ బెన్ పటేల్ ఈ సమావేశానికి హాజరయ్యారు. కేంద్ర ప్రభుత్వం మరియు గుజరాత్ ప్రభుత్వానికి చెందిన సీనియర్ అధికారులు కూడా ఈ సమావేశంలో పాల్గొన్నారు. జలసంరక్షణకు, నీటి వనరుల నిర్మాణానికి మరియు నీటి మట్టాల పెంపునకు రాష్ట్ర ప్రభుత్వం తీసుకున్న చర్యలను గురించి ముఖ్యమంత్రి వివరిస్తూ, 42.3 బిలియన్ ఘనపుటడుగుల నీటిని నిల్వ చేయగల సామర్థ్యం ఉన్న 1.68 లక్షల చెక్ డామ్ లు, 2.74 లక్షల వ్వవసాయ నీటి కుంటలు, 1.25 లక్షల బోరీ బంద్ లను పూర్తి చేసినట్లు, తత్ఫలితంగా 6.32 లక్షల హెక్టార్లకు ప్రయోజనం కలిగిందన్నారు. రాష్ట్రంలోని కుటుంబాలలో 77 శాతం కుటుంబాలకు గొట్టపు మార్గాల ద్వారా నీటిని సరఫరా చేస్తున్నారు. వరుసగా రెండో సంవత్సరం కూడా వర్షపాతం తగినంతగా లేకపోయినప్పటికీ, స్టేట్ వాటర్ గ్రిడ్ దిశగా చేపట్టిన ప్రయత్నాల కారణంగా కొన్ని మారుమూల ప్రాంతాలకు నీటి సరఫరా కోసం 568 ట్యాంకర్లు మాత్రమే అవసరమయ్యే స్థితి ఉత్పన్నమైంది. ఈ విధమైన కృషి చేసినందుకు ప్రధాన మంత్రి అభినందిస్తూ, ట్యాంకర్ల ద్వారా నీటి సరఫరాకు ఎంతమాత్రం మళ్లకుండానే మంచినీటి అవసరాలను తీర్చేందుకు తదుపరి చర్యలు చేప్టట్టవలసిందిగా పిలుపునిచ్చారు. సూక్ష్మం సేద్యం రంగంలో రాష్ట్రం గణనీయ పురోగతిని సాధించింది. బిందు సేద్యం, తుంపర్ల సేద్యం పరిధిని 3,789 గ్రామాలకు పూర్తిగా 100 శాతం స్థాయిలో అందించారు. తగినంతగా వర్ష పాతం లేకపోయినా (దీర్ఘ కాల సగటులో దాదాపు 80 శాతం వరకే వర్షాలు కురిశాయి), వర్షపాతం కొన్ని ప్రాంతాలలోనే నమోదు అయినా.. రాష్ట్ర ప్రభుత్వం తీసుకున్న చర్యల వల్ల కరవును వీలయినంత మేరకు ఎదుర్కొన్నట్లు అయ్యింది. వరుసగా రెండు సంవత్సరాల పాటు దుర్భిక్షం తలెత్తినా, రాష్ట్రంలో పంటల ఉత్పాదకత సాధారణ స్థాయిలో 90 శాతం మేరకు ఉంటుందని అంచనా వేశారు. సర్దార్ సరోవర్ సేద్యపు నీటి పథకంలో భాగంగా విస్తారంగా కాలువల నిర్మాణాన్ని చేపట్టడం వల్ల పంట దిగుబడులు చెప్పుకోదగిన స్తాయిలో మెరుగయ్యాయి. వ్వవసాయ రాబడి సైతం అధికం అయ్యింది. ఈ సందర్బంగా ప్రధాన మంత్రి జోక్యం చేసుకుంటూ, ఉద్యాన పంటలు, ఇంకా వాణిజ్య పంటల కు విలువను జోడించటంపై శ్రధ్ద తీసుకోవాలని సూచించారు. చేపల పెంపకం, తేనెటీగల పెంపకం, సముద్ర జాతి మొక్కల పెంపకంలో పురోగతిని సాధించే దిశగా చేపట్టవలసిన చర్యలను గురించి కూడా సమావేశంలో చర్చించారు. కేంద్ర ప్రభుత్వం, రాష్ట్ర ప్రభుత్వం కలసి పనిచేయాలనే తీర్మానంతో ఈ సమావేశం ముగిసింది.
‘కోవిడ్-19 ఫ్రంట్ లైన్ వ‌ర్క‌ర్స్ కోసం ఉద్దేశించినటువంటి క్రాశ్ కోర్సు’ కార్య‌క్ర‌మాన్ని  ఈ నెల 18న ప్రారంభించ‌నున్న ప్ర‌ధాన మంత్రి

‘కోవిడ్‌-19 ఫ్రంట్ లైన్ వ‌ర్క‌ర్స్ కు ఉద్దేశించిన స్వల్పకాలిక పాఠ్యక్రమం’ ను ప్ర‌ధాన మంత్రి శ్రీ న‌రేంద్ర మోదీ ఈ నెల 18 న ఉద‌యం 11 గంట‌ల‌ కు వీడియో కాన్ఫ‌రెన్స్ మాధ్య‌మం ద్వారా ప్రారంభించ‌నున్నారు. దీనితో 26 రాష్ట్రాల లో విస్త‌రించివున్న 111 శిక్ష‌ణ కేంద్రాల లో ఈ కార్య‌క్ర‌మం మొదలవుతుంది. ఈ కార్య‌క్ర‌మం అనంత‌రం ప్ర‌ధాన మంత్రి ప్ర‌సంగం ఉంటుంది. నైపుణ్యాభివృద్ధి, న‌వ‌పారిశ్రామిక‌త్వ శాఖ కేంద్ర మంత్రి కూడా ఈ కార్య‌క్ర‌మం లో పాలుపంచుకొంటారు. దేశ‌వ్యాప్తం గా ఒక ల‌క్ష మంది కి పైగా కోవిడ్ యోధుల కు నైపుణ్యాల‌ ను సంత‌రించ‌డం తో పాటు ప్రావీణ్యాల‌ కు మెరుగులు దిద్దాల‌న్నది కూడా ఈ కార్య‌క్ర‌మం ధ్యేయం గా ఉంది. హోం కేర్ స‌పోర్టు, బేసిక్ కేర్ స‌పోర్టు, అడ్వాన్స్ డ్ కేర్ స‌పోర్టు, ఇమ‌ర్జన్సి కేర్ స‌పోర్టు, న‌మూనా సేక‌ర‌ణ లో మ‌ద్ధ‌తు, చికిత్స సంబంధిత సామ‌గ్రి ప‌ర‌ం గా మ‌ద్ధ‌తు అనే ఆరు ప్ర‌త్యేక విధుల ను నిర్వ‌హించడం లో కోవిడ్ యోధుల కు శిక్ష‌ణ ను ఇవ్వ‌డం జ‌రుగుతుంది. ఈ కార్య‌క్ర‌మాన్ని ఒక ప్ర‌త్యేక కార్య‌క్ర‌మం గా ప్ర‌ధాన మంత్రి కౌశ‌ల్ వికాస్ యోజ‌న 3.0 లో సెంట్ర‌ల్ కాంపొనంట్ లో భాగం గా మొత్తం 276 కోట్ల రూపాయ‌ల ఆర్థిక వ్య‌యం తో రూపొందించ‌డం జ‌రిగింది. ఆరోగ్య రంగం తాలూకు వర్తమాన కాలం అవసరాల ను, అలాగే భ‌విష్య‌త్తు కాలం అవ‌స‌రాల‌ ను తీర్చ‌డం కోసం నైపుణ్యం క‌లిగిన చికిత్సేత‌ర ఆరోగ్య సంర‌క్ష‌ణ కార్య‌క‌ర్త‌ల ను ఈ కార్య‌క్ర‌మం తయారు చేయనుంది.
ఉజ్వ‌ల గుజ‌రాత్ సద‌స్సు 2019 ( జ‌న‌వ‌రి 17-19, 2019)కు హాజ‌రు కానున్న చెక్‌ రిప‌బ్లిక్ ప్ర‌ధాని

చెక్ రిప‌బ్లిక్ ప్ర‌ధాని హిస్ ఎక్స్ లెన్సీ ఆంద్రెజ్ బాబిస్ జ‌న‌వ‌రి 17 నుంచి 19 వ‌ర‌కు భార‌త‌దేశంలో అధికారికంగా ప‌ర్య‌టిస్తున్నారు. ఆయ‌న‌తోపాటు చెక్ వ్యాపార‌, పారిశ్రామిక రంగాల మంత్రి మార్తా నొవ‌కోవా, పెద్ద ఎత్తున వ్యాపార ప్రతినిధులు ఈ ప‌ర్య‌ట‌న‌లో పాల్గొంటున్నారు. ఉజ్వ‌ల గుజ‌రాత్ స‌ద‌స్సు 2019లో భాగ‌స్వామ్య దేశం చెక్ రిప‌బ్లిక్‌. ప్ర‌ధాని శ్రీ బాబిస్ నేతృత్వంలో చెక్ రిప‌బ్లిక్ ప్ర‌తినిధులు ఈ స‌ద‌స్సులో పాల్గొంటున్నారు. గుజ‌రాత్ స‌ద‌స్సు నేప‌థ్యంలో ప్ర‌ధాని శ్రీ న‌రేంద్ర మోదీ,ప్ర‌ధాని శ్రీ బాబిస్ ల మ‌ధ్య‌న జ‌న‌వ‌రి 18న ద్వైపాక్షిక స‌మావేశం జ‌రిగింది. ఇరు దేశాల మ‌ధ్య‌న గ‌ల ద్వైపాక్షిక సంబంధాలు, ఇంకా అంత‌ర్జాతీయ‌, ప్రాంతీయ స‌మ‌స్య‌లు ముఖ్యంగా రెండు దేశాల‌కు సంబంధించి ప‌ర‌స్ప‌రం ప్రాధాన్య‌త‌గ‌ల అంశాల‌పైన చ‌ర్చ‌లు జ‌రిగాయి. ప్ర‌ధాని శ్రీ న‌రేంద్ర మోదీ క‌న‌బ‌రుస్తున్న దార్శ‌నిక నాయ‌క‌త్వాన్ని ఈ సంద‌ర్భంగా చెక్ రిప‌బ్లిక్ ప్ర‌ధాని ప్ర‌శంసించారు. ప్ర‌ధాని దార్శ‌నిక‌త కార‌ణంగా భార‌త‌దేశ‌ ఆర్ధిక రంగం ఎంతో వేగంగా అభివృద్ధి చెందుతోంద‌ని త‌ద్వారా వాణిజ్య‌, పెట్టుబ‌డులకు సంబంధించిన ద్వైపాక్షిక సంబంధాలు బలోపేత‌మ‌వుతున్నాయ‌ని అన్నారు. గ‌త ఏడాది సెప్టెంబ‌ర్ నెల‌లో భార‌త రాష్ట్ర‌ప‌తి చెక్ రిప‌బ్లిక్ ను సంద‌ర్శించిన విష‌యాన్ని గుర్తు చేసిన ప్ర‌ధాని శ్రీ బాబిస్‌..రాష్ట్ర‌ప‌తి ప‌ర్య‌ట‌న‌లో ఇరు దేశాల మ‌ధ్య‌న ప‌లు ద్వైపాక్షిక స‌హ‌కార ఎంఓయులపై సంత‌కాలు జ‌రిగిన విష‌యాన్ని కూడా గుర్తు చేశారు. భారీ యంత్రాలు, ప్రిసిష‌న్ ఇంజినీరింగుకు సంబంధించిన త‌యారీ సాంకేతిక‌త‌ల విష‌యంలో చెక్ రిప‌బ్లిక్ ద‌గ్గ‌ర ఆధునిక సాంకేతిక‌తలున్నాయి. ఈ నేప‌ధ్యంలో భార‌త‌దేశ మార్కెట్ అందిస్తున్న అవ‌కాశాల‌ను అందిపుచ్చుకోవాల‌ని ప్ర‌ధాని శ్రీ న‌రేంద్ర మోదీ డెన్మార్క్ ను కోరారు. ర‌క్ష‌ణ‌, ఆటోమోటివ్‌, రైల్వే రంగాల్లో త‌యారీ అవ‌కాశాలున్నాయ‌ని అన్నారు. చెక్ రిప‌బ్లిక్‌లోని ప‌రిశోధ‌న మ‌రియు అభివృద్ధి మండ‌లిలో భార‌త‌దేశ శాస్త్ర‌వేత్త‌ను స‌భ్యునిగా నియ‌మించాల‌ని కోరుతూ చెక్ ప్ర‌ధాని ఆహ్వానం ప‌లికారు. ఇది ఆ దేశానికి చెందిన ప్ర‌తిష్టాత్మ‌క సంస్థ‌. అనేక ప్ర‌తిష్టాత్మ‌క అంత‌ర్జాతీయ ప‌రిశోధ‌కుల‌కు ఆతిథ్య‌మిచ్చే ఈ సంస్థ‌కు స్వ‌యంగా చెక్ ప్ర‌ధానే అద్య‌క్షునిగా వున్నారు. ఇరు దేశాల మ‌ధ్య‌న ఎంతోకాలంగా సంప్ర‌దాయ‌బ‌ద్దంగా వున్న ద్వైపాక్షిక సంబంధాల‌ను ఇరుదేశాల ప్ర‌ధానులు ప్ర‌శంసించారు. వీటిని మ‌రింత ఉన్న‌త స్థాయికి తీసుకుపోవాల‌ని నిర్ణ‌యించారు. త‌న ప‌ర్య‌ట‌న‌లో భాగంగా ప్ర‌ధాని శ్రీ బాబిస్ ఈ నెల 19న భార‌త రాష్ట్ర‌ప‌తిని క‌ల‌వ‌నున్నారు. అంతే కాదు ఆయ‌న పుణేలోని చెక్ కంపెనీలను సంద‌ర్శించి అక్క‌డి సింబియోసిస్ విశ్వ‌విద్యాల‌యంలోని యూరోపియ‌న్ వ్య‌వ‌హ‌రాల అధ్య‌య‌న కేంద్రాన్ని ప్రారంభిస్తారు.
ఇండోనేశియా అధ్యక్షుని కి మరియు  ప్ర‌ధాన‌ మంత్రి శ్రీ న‌రేంద్ర‌ మోదీ కి మ‌ధ్య టెలిఫోన్ ద్వారా జరిగిన సంభాష‌ణ‌

ఇండోనేశియా అధ్యక్షుడు మాన్య శ్రీ జోకో విడోడో తో ప్ర‌ధాన‌ మంత్రి శ్రీ న‌రేంద్ర‌మోదీ ఈ రోజు న టెలిఫోన్‌ లో మాట్లాడారు. కోవిడ్-19 విశ్వమారి ప్రపంచం అంతటా ప్రబలుతూ ఉండడాన్ని గురించి ఉభయ నేత లు వారి వారి ఆలోచనల ను ఒకరి తో మరొకరు వెల్లడించుకొన్నారు. ఇండోనేశియా కు ఔషధ ఉత్పత్తుల ను సరఫరా చేయడం ద్వారా భారత ప్రభుత్వం సౌలభ్యం కల్పించడాన్ని ఇండోనేశియా అధ్యక్షుడు ప్రశంసించారు. ఔషధీయ సామగ్రి సరఫరాల లో గాని లేదా ఇరు దేశాల మధ్య వ్యాపారం జరిగే ఇతర వస్తువుల సరఫరాల లో గాని ఎటువంటి అంతరాయం తలెత్తకుండా నివారిచడం లో భారతదేశం శాయశక్తుల సాయపడుతుందంటూ ఆయన కు ప్ర‌ధాన‌ మంత్రి హామీ ని ఇచ్చారు. నేత లు ఇరువురూ తమ తమ దేశాల లోని పౌరుల కు సంబంధించిన అంశాల ను గురించి చర్చించి, ఈ విషయం లో సాధ్యమైనంత వరకు సదుపాయ సంధానానికై వారి వారి బృందాలు పరస్పరం సంప్రదింపులు జరుపుకొంటూ ఉండాలి అని వారు సమ్మతించారు. భారతదేశం తో సముద్ర ప్రాంతం పరం గా విస్తారిత పొరుగు దేశం గా ఇండోనేశియా ఉంటూ భారత్ కు సముద్ర సంబంధిత ముఖ్య భాగస్వామ్య దేశాల లో ఒకటి గా ఉందన్న వాస్తవాన్ని ప్రధాన మంత్రి స్పష్టం చేశారు. అంతే కాక, ద్వైపాక్షిక సంబంధాల యొక్క బలం ప్రపంచవ్యాప్త వ్యాధి ‘కోవిడ్-19’ యొక్క ప్రభావాల ను ఎదుర్కొని పోరాడడం లో ఉభయ దేశాల కు సహాయకారి కాగలదని కూడా ఆయన అన్నారు. స్నేహశీలురైనటువంటి ఇండోనేశియా ప్రజల కు మరియు అధ్యక్షుడు మాన్య శ్రీ విడోడో కు పవిత్ర మాసం ‘రంజాన్’ ను పురస్కరించుకొని ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ఆఫ్రికన్ వాణిజ్య మ౦త్రులతో ప్ర‌ధాన‌మంత్రి అనధికారిక సమావేశ౦

ప్ర‌ధాన‌మంత్రి శ్రీ న‌రేంద్ర‌ మోదీ ఈ రోజు సాయ౦త్ర౦ ఆఫ్రికా వాణిజ్య మ౦త్రులతో అనధికారిక సమావేశ౦లో పాల్గొన్నారు. న్యూఢిల్లీ లో ఈ రోజు ఉదయ౦ జరిగిన‌ 4వ ఇ౦డియా‍‍-ఆఫ్రికా వాణిజ్య మ౦త్రుల సమావేశ౦లో పాల్గొన్న వాణిజ్య మ౦త్రులు ప్రధానితో ఈ రోజు సాయ౦త్ర౦ భేటీ అయ్యారు. కేంద్ర వాణిజ్య‌, ప‌రిశ్ర‌మ‌ల శాఖ స‌హాయ మంత్రి (స్వ‌తంత్ర‌హోదా) శ్రీ‌మ‌తి నిర్మ‌లా సీతారామన్ కూడా ఈ సమావేశ౦లో పాల్గొన్నారు.
ఇంటర్ నేశనల్ సోలర్ అలయన్స్ ఒకటో సభ ను ప్రారంభించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఇంటర్ నేశనల్ సోలర్ అలయన్స్ ఒక‌టో స‌భ ను విజ్ఞాన్ భ‌వ‌న్ లో ఈ రోజు ప్రారంభించారు. రెండో ఐఒఆర్ఎ రిన్యూవ‌బుల్ ఎన‌ర్జీ మినిస్టీరియ‌ల్ మీటింగ్ రెండో గ్లోబ‌ల్ రీ-ఇన్వెస్ట్ (రిన్యూవ‌బుల్ ఎన‌ర్జీ ఇన్వెస్ట‌ర్స్ మీట్ అండ్ ఎక్స్‌పో) ల ప్రారంభం కూడా ఇదే కార్య‌క్ర‌మం లో చోటు చేసుకొంది. ఐక్య రాజ్య సమితి సెక్రటరి జనరల్ శ్రీ ఎంటోనియో గుటేరేజ్ ఈ కార్య‌క్ర‌మం లో పాలుపంచుకొన్నారు. స‌భికుల‌ ను ఉద్దేశించి ప్ర‌ధాన మంత్రి ప్ర‌సంగిస్తూ, మాన‌వాళి గ‌త 150-200 సంవ‌త్స‌రాలు గా శ‌క్తి అవ‌సరాల కోసం శిలాజ జ‌నిత ఇంధ‌నాల పై ఆధార ప‌డింద‌న్నారు. సౌర‌ శక్తి, ప‌వ‌న‌ శక్తి, ఇంకా జ‌ల శక్తి ల వంటి ఐచ్ఛికాల‌ను మ‌రింత నిల‌క‌డ‌త‌నం తో కూడిన‌టువంటి శ‌క్తి సంబంధ ప‌రిష్కార మార్గాలు గా ప్రకృతి ప్ర‌స్తుతం సంకేతీకరిస్తోంద‌ని ఆయ‌న తెలిపారు. ఈ సంద‌ర్భంగా, భ‌విష్య‌త్తు లో మాన‌వాళి సంక్షేమం కోసం 21వ శ‌తాబ్దం లో ఏర్పాటు చేసిన సంస్థ‌ ల‌ను గురించి ప్ర‌జ‌లు మాట్లాడుకొన్న‌ప్పుడ‌ల్లా, ఆ సంస్థ‌ ల జాబితా లో ఇంట‌ర్‌ నేశ‌న‌ల్ సోల‌ర్ అల‌య‌న్స్ అగ్ర‌ స్థానం లో నిలుస్తుంద‌న్న విశ్వాసాన్ని ఆయ‌న వ్య‌క్తం చేశారు. జ‌ల‌, వాయు సంబంధ న్యాయం ప‌ట్ల కృషి చేసే దిశ‌ గా ఇది ఒక గొప్ప వేదిక అని ఆయ‌న చెప్పారు. రానున్న కాలం లో కీల‌క‌మైన ప్ర‌పంచ శ‌క్తి స‌ర‌ఫ‌రాదారు గా ఒపిఇసి స్థానాన్ని ఇంటర్ నేశనల్ సోలర్ అలయన్స్ స్వీక‌రించ‌గ‌ల‌ద‌ని ఆయ‌న పేర్కొన్నారు. న‌వీక‌ర‌ణ యోగ్య శ‌క్తి ని ఇదివ‌ర‌క‌టి క‌న్నా ఎక్కువ‌ గా వినియోగిస్తున్న తీరు యొక్క ప్రభావం భార‌త‌దేశం లో ప్ర‌స్తుతం ద్యోతకం అవుతోంద‌ని ప్ర‌ధాన మంత్రి అన్నారు. పారిస్ ఒప్పందం ల‌క్ష్యాల దిశ‌గా ఒక కార్యాచ‌ర‌ణ ప్ర‌ణాళిక కోసం భార‌త‌దేశం కృషి చేస్తున్నట్లు ఆయ‌న తెలిపారు. 2030వ సంవ‌త్స‌రం లో భార‌త‌దేశం యొక్క మొత్తం శ‌క్తి అవ‌స‌రాల లో 40 శాతం వ‌ర‌కు శిలాజ జనితం కానటువంటి ఇంధ‌న వ‌న‌రుల ద్వారా ఉత్ప‌త్తి చేయాల‌నేది ల‌క్ష్య‌ం అని ఆయ‌న చెప్పారు. ‘‘పేద‌రికం నుండి విద్యుత్తు’’ కు సంబంధించినటువంటి ఒక కొత్త ఆత్మ విశ్వాసాన్ని భార‌త‌దేశం అల‌వ‌ర‌చుకొంటోంద‌ని ఆయ‌న తెలిపారు. విద్యుత్తు ఉత్ప‌త్తి తో పాటు, విద్యుత్తు నిలవ కూడా ముఖ్య‌మేన‌ని ప్ర‌ధాన మంత్రి చెప్పారు. ఈ సంద‌ర్భంగా నేశ‌న‌ల్ ఎన‌ర్జీ స్టోరేజ్ మిశ‌న్ ను గురించి ఆయ‌న ప్ర‌స్తావించారు. ఈ మిశ‌న్ లో భాగంగా ప్ర‌భుత్వం డిమాండు ను సృష్టించ‌డం, దేశీయంగా త‌యారు చేయ‌డం, నూత‌న ఆవిష్క‌ర‌ణ లు, ఇంకా శ‌క్తి నిలవ చేయ‌డం అంశాల పై శ్ర‌ద్ధ వ‌హిస్తోంద‌న్నారు. భార‌త‌దేశం సౌర విద్యుత్తు కు, ప‌వ‌న విద్యుత్తు కు తోడు బ‌యోమాస్‌, బ‌యో ఫ్యూయ‌ల్‌, ఇంకా బ‌యో-ఎన‌ర్జీ ల‌పై క‌స‌ర‌త్తు చేస్తోంద‌ని ప్ర‌ధాన మంత్రి చెప్పారు. భార‌త‌దేశ ర‌వాణా వ్య‌వ‌స్థ ను స్వ‌చ్ఛ ఇంధ‌న ఆధారిత‌మైంది గా మ‌ల‌చేందుకు ప్ర‌యత్నాలు కొన‌సాగుతున్నాయ‌ని ఆయ‌న తెలిపారు. బ‌యో-వేస్ట్ ను బ‌యో ఫ్యూయ‌ల్ గా మార్చ‌డం ద్వారా భార‌త‌దేశం ఒక స‌వాలు ను ఒక అవ‌కాశం గా తీసుకొంటోంద‌ని ఆయ‌న చెప్పారు.
ప్ర‌ధాన మంత్రి గ‌రీబ్ క‌ల్యాణ్ యోజ‌న (నాలుగో ద‌శ‌) లో భాగం గా ఎన్ఎఫ్ఎస్ఎ ల‌బ్ధిదారుల కు మ‌రొక అయిదు నెల‌ల కాలానికి అంటే ఈ ఏడాది జులై నుంచి న‌వంబ‌రు వ‌ర‌కు, అద‌నం గా ఆహార ధాన్యాల ను  కేటాయించ‌డానికి ఆమోదం తెలిపిన మంత్రివ‌ర్గం

ప్ర‌ధాన మంత్రి గ‌రీబ్ క‌ల్యాణ్ యోజ‌న నాలుగో ద‌శ లో భాగం గా జాతీయ ఆహార భ‌ద్ర‌త చ‌ట్టం (ఎన్ఎఫ్ఎస్ఎ.. అంత్యోద‌య అన్న యోజ‌న – ప్రాధాన్యత క‌లిగిన కుటుంబాలు) ప‌రిధి లోని 81.35 కోట్ల మంది వ్యక్తుల కు – వీరి లో ప్ర‌త్య‌క్ష ప్ర‌యోజ‌న బ‌దిలీ (డిబిటి) ప‌రిధి లోకి వ‌చ్చే లబ్ధిదారులు కూడా కలిసున్నారు- 5 నెలల పాటు అంటే 2021 జులై మొదలుకొని 2021 నవంబరు వరకు ప్రతి ఒక్క వ్యక్తి కి 5 కిలో ల వంతు న ఉచితం గా అదనపు ఆహారధాన్యాల ను ఇచ్చేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. టిపిడిఎస్ లో భాగం గా 81.35 కోట్ల మంది వ్యక్తుల కు 5 నెల‌ల కాలానికి ప్ర‌తి ఒక్కరి కి నెల‌ కు 5 కిలోల వంతు న ఆహార ధ్యాన్యాల ను అదనం గా ఎలాంటి ధ‌ర అనేది లేకుండా మంజూరు చేయ‌డానికి సంబంధించి 64,031 కోట్ల రూపాయ‌ల మేర‌కు ఆహార సబ్సిడి అవసరమవుతుందని అంచ‌నా వేయ‌డ‌మైంది. రాష్ట్రాలు/కేంద్ర‌పాలిత ప్రాంతాల వైపు నుంచి ఎటువంటి తోడ్పాటు అనేది లేకుండా ఈ ప‌థ‌కానికి అయ్యే మొత్తం ఖర్చు ను భార‌త ప్ర‌భుత్వ‌ం భ‌రిస్తోంది. భారత ప్రభుత్వం ద్వారా ఆహార ధాన్యాల ర‌వాణా, వాటి హ్యాండ్ లింగ్ , ఎఫ్ పిఎస్ డీల‌ర్ ల మార్జిన్ త‌దిత‌రాలకు గాను దాదాపు గా మరో 3,234.85 కోట్ల రూపాయ‌ల ను సైతం ఖర్చు పెట్టడం జరుగుతుంది. ఈ ప్రకారం గా, భారత ప్ర‌భుత్వం ద్వారా కాబోయే మొత్తం అంచ‌నా వ్య‌యం 67,266.44 కోట్ల రూపాయ‌లు ఉంటుంది. గోధుమ‌లు/బియ్యం కేటాయింపు ను ఆహారం, ప్ర‌జాపంపిణీ విభాగం నిర్ణ‌యించ‌నుంది. దీనికి తోడు, వ‌ర్షాలు, మంచు కురియడం వంటి ప్ర‌తికూల వాతావ‌ర‌ణ స్థితుల లో సప్లయ్ చైన్ మరియు కోవిడ్ వల్ల ఉత్పన్నమైన సమస్య ల కారణం గా నిర్వహణ సంబంధి అవసరాల కు తగినట్లుగా పిఎమ్‌జికెఎవై మూడో ద‌శ‌, పిఎమ్‌జికెఎవై నాలుగో ద‌శ ల‌లో భాగం గా స‌ర‌కు త‌ర‌లింపు/పంపిణీ కాలాన్ని పొడిగించే అంశాన్ని కూడా ఆహారం, ప్ర‌జాపంపిణీ విభాగమే ఖాయ‌ం చేసే అవకాశం ఉంది. ఆహార ధాన్యాల ప‌రం గా చూస్తే సుమారు గా 204 ఎల్ఎమ్‌టి ని త‌ర‌లించ‌వ‌ల‌సి రావచ్చు. ఈ అద‌న‌పు కేటాయింపు తో క‌రోనా వైర‌స్ కారణం గా ఆర్థికం గా చితికిపోయిన పేద‌ల కు ఎదురయ్యే ఇక్క‌ట్టులు తగ్గవచ్చు. రాబోయే అయిదు సంవ‌త్స‌రాల లో ఏ పేద కుటుంబానికీ ఒడుదొడుకు ల కార‌ణం గా ఆహార ధాన్యాల అలభ్యత తాలూకు బాధ‌లను అనుభవించవలసిన స్థితి దాపురించదు.
పోలార్ ఉపగ్రహ వాహక నౌక మార్క్-III కొనసాగింపు కార్యక్రమం - ఫేజ్ 6

పోలార్ ఉపగ్రహ వాహక నౌక (పి ఎస్ ఎల్ వి) కొనసాగింపు (ఫేజ్ 6) కార్యక్రమానికీ మరియు ఈ కార్యక్రమం క్రింద 30 పి ఎస్ ఎల్ వి ఆపరేషనల్ ఫ్లైట్స్ కు నిధులు మంజూరుకు – ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రిమండలి ఆమోదం తెలియజేసింది. ఉపగ్రహ ప్రయోగానికి అవసరమైన భూమి పరిశీలన, నావిగేషన్ మరియు అంతరిక్ష శాస్త్రాలు ఈ కార్యక్రమం కిందకు వస్తాయి. భారతీయ పరిశ్రమ రంగంలో ఉత్పత్తి కొనసాగింపుకు కూడా ఇది దోహదపడుతుంది. 30 పి ఎస్ ఎల్ వి వాహక నౌకల వ్యయం, అవసరమైన సదుపాయాల కల్పన, కార్యక్రమ యాజమాన్యం, ప్రయోగ ప్రచారం ఖర్చులతో సహా – ఈ కార్యక్రమానికి మొత్తం రూ.6131.00 కోట్లు అవసరమౌతాయి. ప్రధాన ప్రభావం : పి ఎస్ ఎల్ వి నిర్వహణ ద్వారా – ఉపగ్రహ ప్రయోగ సామర్థ్యంలోనూ, మరియు భూమి పరిశీలన, విపత్తు యాజమాన్యం, నావిగేషన్ మరియు అంతరిక్ష శాస్త్రాలు మొదలైన విషయాలలో – దేశం స్వయం సమృద్ధి చెందుతుంది. జాతీయ అవసరాలకోసం ఇటువంటి ఉపగ్రహాల ప్రయోగానికి – ఈ పి ఎస్ ఎల్ వి కొనసాగింపు కార్యక్రమం – సామర్ధ్యం నిలబెట్టుకోడానికీ, స్వయం సమృద్ధి కి దోహదపడుతుంది. భారతీయ పరిశ్రమల రంగం గరిష్ట భాగస్వామ్యం తో ఏడాదికి ఎనిమిది దాకా ఉపగ్రహాల ప్రయోగానికి గల డిమాండును – పి ఎస్ ఎల్ వి కొనసాగింపు కార్యక్రమం – ఫేజ్ 6 చేరుకుంటుంది. 2019-2024 మధ్య కాలంలో ఈ వాహక నౌకలన్నీ పూర్తవుతాయి. భూమి పరిశీలన, విపత్తు యాజమాన్యం, నావిగేషన్ మరియు అంతరిక్ష శాస్త్రాలు మొదలైన – ఉపగ్రహ ప్రయోగ అవసరాలను – ఈ కార్యక్రమం నెరవేరుస్తుంది. భారతీయ పరిశ్రమ రంగంలో ఉత్పత్తి కొనసాగింపుకు కూడా ఇది దోహదపడుతుంది. పి ఎస్ ఎల్ వి కొనసాగింపు కార్యక్రమం ప్రారంభంలో 2008 లో మంజూరయ్యింది. ఇంతవరకు నాలుగు దశలు పూర్తయ్యాయి. ఐదవ దశ 2019-20 ఆర్ధిక సంవత్సరం రెండో త్రైమాసికానికల్లా పూర్తి అవుతుందని భావిస్తున్నారు. . నేపధ్యం : సూర్య సమస్థితి పోలార్ కక్ష్య (ఎస్ ఎస్ పి ఓ), భౌగోళిక సమస్థితి ట్రాన్స్ ఫర్ కక్ష్య (జి టి ఓ), మరియు తక్కువ వంపులో సమీప భూ కక్ష్య (ఎల్ ఏ ఓ) మిషన్లకు చెందిన బహుముఖ వాహక నౌకగా పి ఎస్ ఎల్ వి పేరుగాంచింది. ఇటీవల 2018 ఏప్రిల్ 12వ తేదీన విజయవంతమైన పి ఎస్ ఎల్ వి – సి 41 ప్రయోగంతో, పి ఎస్ ఎల్ వి – మూడు అభివృద్ధి మరియు 43 ఆపరేషనల్ నౌకలను పూర్తిచేసింది. మరియు చివరి 41 నౌకలు విజయవంతమయ్యాయి. ఉత్పత్తి సామర్ధ్యం గల, వాణిజ్యపరమైన ప్రయోగ అవకాశాలను సైతం వేగంగా అందిపుచ్చుకుంటూ – జాతీయ ఉపగ్రహాలకు పి ఎస్ ఎల్ వి ఒక ప్రధానమైన వాహక నౌకగా పేరుగాంచింది.
డెయిరీ రంగంలో ప్రగతిపై ప్రధానమంత్రి ప్రశంస

పాడి పరిశ్రమ రంగంలో పురోగతిని ప్రధానమంత్రి శ్రీ నరేంద్ర మోదీ ప్రశంసించారు. ఈ మేరకు కేవలం గత ఎనిమిదేళ్లలో పాల దిగుబడిలో వృద్ధి 83 టన్నులు కాగా, లోగడ 63 ఏళ్ల కాలంలో వృద్ధి 121 టన్నులు కావడం గమనార్హమని ఆయన పేర్కొన్నారు. ఈ అంశంపై కేంద్ర మంత్రి శ్రీ పర్షోత్తం రూపాలా చేసిన ట్వీట్‌పై ప్ర‌ధాని స్పందిస్తూ- “ఇది ఎంతో సంతోషించదగిన ప్రత్యేక సందర్భం. మన నారీశక్తిని మరింత బలోపేతం కావడానికి శక్తిమంతమైన పాడి రంగం కూడా గొప్ప ఉపకరణం. రానున్న కాలంలో ఈ రంగం మరింత ప్రగతి సాధించాలని ఆకాంక్షిస్తున్నాను” అని పేర్కొన్నారు.
డాక్టర్ శ్రీ శ్యామా ప్రసాద్ ముఖర్జీ కి ఆయన జయంతి సందర్భం లో నమస్సులుఅర్పించిన ప్రధాన మంత్రి

డాక్టర్ శ్రీ శ్యామా ప్రసాద్ ముఖర్జీ అందించినటువంటి సేవల ను ఆయన జయంతి నాడు ప్రధాన మంత్రి శ్రీ నరేంద్ర మోదీ స్మరించుకొన్నారు. డాక్టర్ శ్రీ శ్యామా ప్రసాద్ ముఖర్జీ కి ఘన శ్రద్ధాంజలి ని కూడా ప్రధాన మంత్రి అర్పించారు. ప్రధాన మంత్రి ఒక ట్వీట్ లో – ‘‘డాక్టర్ శ్రీ శ్యామా ప్రసాద్ ముఖర్జీ కి ఆయన జయంతి నాడు ఇదే శ్రద్ధాంజలి. భారతదేశం యొక్క అభివృద్ధి కోసం, మరీ ముఖ్యం గా పరిశ్రమ మరియు వాణిజ్యం ల వంటి రంగాల లో అందించిన తోడ్పాటుకు గాను ఆయన ను సర్వత్ర గౌరవించడం జరుగుతున్నది. ఆయన తన పాండిత్య ప్రతిభ కు మరియు మేధో పరమైనటువంటి కౌశలాని కి కూడా ప్రసిద్ధులు.’’ అని పేర్కొన్నారు.
మ‌హారాష్ట్ర ప్ర‌జ‌లకు వారి రాష్ట్రావ‌త‌ర‌ణ దినం నాడు శుభాకాంక్ష‌లు తెలిపిన ప్ర‌ధాన మంత్రి

మ‌హారాష్ట్ర ప్ర‌జ‌ల‌కు వారి రాష్ట్రావ‌త‌ర‌ణ దినం నాడు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ‘‘మ‌హారాష్ట్ర ప్ర‌జ‌ల‌కు వారి యొక్క రాష్ట్ర అవ‌త‌ర‌ణ దినం సందర్భంగా ఇవే శుభాకాంక్ష‌లు. మ‌హారాష్ట్ర పురోగ‌తి కొనసాగుతూ ఉండాలని మ‌రియు మహారాష్ట్ర యొక్క స‌మృద్ధి కై ఆ ఈశ్వ‌రుడిని నేను ప్రార్థిస్తున్నాను. ఈ రాష్ట్రం స‌రికొత్త శిఖ‌రాల‌ను అందుకోవాలి గాక; అలాగే, మ‌న దేశం యొక్క అభివృద్ధి యాత్ర‌లో త‌న వంతు తోడ్పాటు ను అందిస్తూ ఉండు గాక’’ అని ప్ర‌ధాన మంత్రి త‌న సందేశంలో పేర్కొన్నారు.
‘ప్రగతి’ ద్వారా ప్రధాన మంత్రి సంభాషణ

ప్రధాన మంత్రి శ్రీ న‌రేంద్ర మోదీ ఐసిటి ఆధారితమైన మల్టి- మోడల్ ప్లాట్ ఫార్మ్ ఫర్ ప్రొ- యాక్టివ్ గవర్నెన్స్ అండ్ టైమ్ లీ ఇంప్లిమెంటేశన్ (పిఆర్ఎజిఎటిఐ.. ప్రగతి) మాధ్యమం ద్వారా ఈ రోజు జ‌రిగిన 26వ ముఖాముఖి స‌మావేశానికి అధ్య‌క్ష‌త వ‌హించారు. ఇంత‌వ‌ర‌కు నిర్వ‌హించ‌బ‌డిన‌టువంటి 25 ‘ప్ర‌గ‌తి’ స‌మావేశాల‌లోనూ మొత్తంమీద 10 ల‌క్ష‌ల కోట్ల‌కు పైగా వ్య‌యంతో కూడిన 227 ప్రోజెక్టుల‌ను స‌మీక్షించ‌డ‌మైంది. ప‌లు రంగాల‌లో ప్ర‌జా ఫిర్యాదుల ప‌రిష్కారం తీరు ను కూడా స‌మీక్షించ‌డం జ‌రిగింది. ఈ రోజున జ‌రిగిన 26వ స‌మావేశంలో త‌పాలా కార్యాల‌యాలు, ఇంకా రైల్వేల‌కు సంబంధించిన ఫిర్యాదుల స్వీకారం మ‌రియు ప‌రిష్కారం దిశ‌గా న‌మోదైన పురోగ‌తి ని ప్ర‌ధాన మంత్రి స‌మీక్షించారు. త‌పాలా మ‌రియు రైలు నెట్‌వ‌ర్క్ ల‌లో డిజిట‌ల్ లావాదేవీల‌ను పెంచ‌వ‌ల‌సిన ప్రాముఖ్యాన్ని, ప్ర‌త్యేకించి భీమ్ యాప్ వినియోగాన్ని గురించి ఆయ‌న నొక్కి చెప్పారు. రైల్వేలు, ర‌హ‌దారులు, పెట్రోలియ‌మ్, ఇంకా విద్యుత్తు రంగాల‌లో 9 అవ‌స్థాప‌న ప‌థ‌కాల‌లో చోటు చేసుకొన్న పురోగ‌తి ని ప్ర‌ధాన మంత్రి స‌మీక్షించారు. ఈ ప్రోజెక్టులు హ‌రియాణా, రాజ‌స్థాన్‌, గుజ‌రాత్‌, మ‌హారాష్ట్ర, ఉత్త‌ర్ ప్ర‌దేశ్‌, ఒడిశా, బిహార్‌, ఝార్ ఖండ్‌, ప‌శ్చిమ బెంగాల్‌, తెలంగాణ‌, త‌మిళ నాడు మ‌రియు ఆంధ్ర ప్ర‌దేశ్ ల‌తో స‌హా ప‌లు రాష్ట్రాల‌లో విస్తరించివున్నాయి. ఈ ప్రోజెక్టుల‌లో వెస్ట‌ర్న్ డెడికేటెడ్ ఫ్రైట్ కారిడోర్‌ మ‌రియు చార్‌ ధామ్ మ‌హామార్గ్ వికాస్ ప‌రియోజ‌న లు కూడా కలసివున్నాయి. అమృత్ మిశన్ అమ‌లు లోని పురోగ‌తి ని ప్ర‌ధాన మంత్రి స‌మీక్షించారు. ల‌క్షిత పిడిఎస్ కార్య‌క‌లాపాల తాలూకు ఎండ్-టు-ఎండ్ కంప్యూట‌రైజేశన్ కార్య‌క్ర‌మాన్ని కూడా ఆయ‌న స‌మీక్షించారు.